**Integruota lietuvių kalbos ir etikos pamoka**

**Pamokos tema: Daiktai aplink mus**

Klasė: 2 klasė

Pamokos trukmė: 90 minučių

**Pamokos tikslas ir uždaviniai:**

**Rasti kuo daugiau daiktų pavadinimų klasėje ir lauke, juos taisyklingai parašyti. Diskutuoti, ieškoti bendrų sprendimų, padėti komandos draugams siekiant bendro rezultato.**

* Išsiaiškinti, kas yra daiktavardis, kaip juos galima suskirstyti.
* Pakartoti tikrinių daiktavardžių rašybą.
* Gebėti taikiai diskutuoti ir ieškoti bendrų sprendimų dirbant komandose.

**Pamokos eiga:**

**1. Įžanga (10 min.):**

* Lentoje užrašomas žodis Daiktavardis. Trumpa diskusija kas tai galėtų būti.
* Paaiškinimas, kad šiandien mokiniai leisis į daiktavardžių paieškas, dirbs komandose ir vertinamas bus bendras komandos darbas.
* Vaikai apsidairo klasėje, randa ir pasako po vieną juos supantį daiktavardį (įtraukiamas kiekvienas vaikas).
* Susiskirsto komandomis po tris ( galima išsiskaičiuojant, traukiant lapukus su skaičiais, daiktavardžiais...)

**2. Reikiamų priemonių praktinei veiklai pasiruošimas ir keliavimas į lauką (5 min.)**

Kiekvienas vaikas pasiima baltą A4 formato lapą, pieštuką, trintuką ir pratybų sąsiuvinį ar didesnę knygą, lapo pasidėjimui ir patogesniam rašymui.

**3. Pagrindinė dalis (30 min.):**

* **Kas tai yra daiktavardžiai? Jų rūšys. (20 min.)**

Mokiniai susėda ratu ant savo atsineštų patiesaliukų. Mokytoja paprašo prisiminti, kokius daiktavardžius jie matė klasėje, tuomet paklausia, ar Nėris, Vilnius, Jonas yra daiktavardžiai? Į kokį klausimą jie atsako. Tuomet paaiškina, kad daiktai, turintys vardus rašomi didžiaja raide. Mokytoja lape užrašo upė Nėris, miestas Vilnius, kaimynas Jonas. Paprašo vaikų ir savo lapuose užrayti tris daiktavardžius ir jų vardus. Vaikai garsiai perskaito, ką užrašė.

* **Diskusija, ko reikia sklandžiam komandiniam darbui, kaip rasti bendrą sprendimą (10 min.)**

Mokytoja paskelbia užduotį: vaikai leisis į daiktavardžių paiešką mokyklos parke. Suskirsto vaikus komandomis po tris. Kiekviena komanda turės surasti po dvyliką daiktavardžių, juos surašys savo lapuose, bet rašant tarsis, kaip žodžius rašyti taisykingai, pasitikrins tarpusavyje, ar visi komandos nariai parašė taisyklingai, nes vertinamas bus bendras komandos darbas. Taip pat papildomų taškų gaus ta komanda, kurios mažiausiai daiktavardžių kartosis su kita komanda.

Diskusija, ko reikia sklandžiam darbui komandoje. Kaip vaikai supranta posakį „Taiki diskusija“.

**4. Praktinė veikla (25 min.). Daiktavardžių paieška, jų užrašymas, rašybos pasitikrinimas komandoje.**

**5. Komandų darbų pristatymas (15 min.)**

**6. Refleksija (5 min.)**

**Namų darbai. Paieškoti ir užrašyti 10 daiktavardžių, rastų namų aplinkoje, bet nesikartojančių su rastais mokykloje ir jos aplinkoje.**